Waqt l-inawgurazzjoni tal-MFCC Weddings Exhibition, is-Sinjura Michelle Muscat stqarret li għal darba oħra, din il-fiera qed isservi ta’ pjattaforma għal diversi artisti u designers fosthom dawk tat-tessuti, ikel, sbuħija, u l-arranġamenti tal-fjuri, fejn ilkoll qed jesebixxu x-xogħol u t-talenti tagħhom. Filwaqt li awgurat kull suċċess lill-esibituri li qed jipparteċipaw f’din il-fiera, s-Sinjura Muscat sostniet l-importanza ta’ l-intrapriżi iż-żgħar u medji fl-ekonomija ta’ pajjiżna. F’Malta, l-iSmall & Medium Enterprises jirrappreżentaw 99 fil-mija tan-negozji kollha ta’ pajjiżna filwaqt li huma responsabbli għal 78 fil-mija ta’ l-impjiegi fis-settur privat. F’din il-fiera, il-preżenza ta’ dan l-ispectrum kbir t’esebituri jixhed l-impenn tal-intraprendituri Maltin u Għawdxin, qalet is-Sinjura Muscat.